CELEX: 
Language: da
Date: 2019-08-01 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets forordning (EU) nr. 692/2011 om europæiske statistikker om turisme for så vidt angår fremsendelsesfrister og tilpasning af bilag I og II

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Siden ikrafttrædelsen af forordning (EU) nr. 692/2011 om europæiske statistikker om turisme
                  1
                har ny økonomisk, social og teknisk udvikling ført til ændrede behov hos dem, der anvender sådanne statistikker. Effektivitetsgevinster i produktionsprocessen har også gjort det muligt at producere data på en mere rettidig, brugerrelevant måde.
            
            
               Denne delegerede retsakt tager hensyn til denne udvikling og ajourfører forordningen navnlig ved at ændre fristerne for fremsendelse af data samt bilag I og II til forordningen.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen gennemførte relevante høringer, herunder på ekspertniveau, i forbindelse med udarbejdelsen af denne delegerede retsakt. 
            
            
               De hørte parter omfatter Ekspertgruppen vedrørende Turismestatistikker (flere skriftlige høringer og høringer på møder mellem juni 2018 og februar 2019), Ekspertgruppen vedrørende Erhvervsstatistikker (marts 2019) og ekspertgruppen De Nationale Statistiske Kontorer i Det Europæiske Statistiske System (juni 2019). Disse parter blev hørt ved skriftlig procedure mellem august 2018 og juni 2019.
            
            
               Både Europa-Parlamentet og Rådet er blevet behørigt underrettet om høringerne.
            
            
               3.JURIDISKE ASPEKTER AF DEN DELEGEREDE RETSAKT
            
            
               Grundlaget for denne delegerede retsakt er de beføjelser, som Kommissionen i artikel 3, stk. 2, og artikel 9, stk. 5, i forordning (EU) nr. 692/2011 tillægges til at vedtage delegerede retsakter vedrørende tilpasning af bilagene og ændring af fremsendelsesfristerne for at tage hensyn til den økonomiske, sociale og tekniske udvikling. 
            
            
               Retsakten ajourfører navnlig forordningen på følgende måder:
            
            
               a)en gradvis forbedring af fremsendelsesfristerne for alle månedlige data og fremsendelse af validerede data for alle månedlige og årlige datasæt (artikel 9)  
            
            
               b)årlig fremsendelse af følgende nye opdelinger for data om overnatninger i turistindlogeringsvirksomheder foretaget af hjemmehørende og ikke-hjemmehørende med henblik på bedre geografisk og tidsmæssig granularitet (bilag I, afsnit 2): 
            
            
               a)månedlige data for NUTS 2-regioner 
            
            
               b)data i henhold til urbaniseringsgraden, særskilt for kyst- og ikkekystzoner 
            
            
               c)månedlige data for NUTS 3-regioner og
            
            
               d)data for hovedstæder og andre udvalgte større byer
            
            
               c)fremsendelse — hvert tredje år — af oplysninger om digitale platforme set fra et efterspørgselsmæssigt perspektiv ved at gennemgå de variabler, der skal indberettes hvert tredje år vedrørende bestillingsmåden for indberettede rejser
            
            
               d)årlig fremsendelse af finjusterede opdelinger for hovedtransportmidlet og hovedindlogeringen for indberettede rejser og
            
         
         
            
               e)årlig fremsendelse af pakkeudgifter, hvis de indberettede rejser er pakkerejser.
            
            
               Denne ajourføring har ingen væsentlig indvirkning på byrden for medlemsstaterne og respondenterne og påvirker heller ikke den underliggende begrebsmæssige ramme.
            
            
               Den delegerede retsakt har ingen virkninger for EU's budget.
            
            
               Da den foreslåede retsakt er EØS-relevant, bør den omfatte hele EØS-området.
            
            
               KOMMISSIONENS DELEGEREDE FORORDNING (EU) …/…
            
            
               af 1.8.2019
            
            
               om ændring af Europa-Parlamentets og Rådets forordning (EU) nr. 692/2011 om europæiske statistikker om turisme for så vidt angår fremsendelsesfrister og tilpasning af bilag I og II
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 692/2011 af 6. juli 2011 om europæiske statistikker om turisme og om ophævelse af Rådets direktiv 95/57/EF
                  2
               , særlig artikel 3, stk. 2, og artikel 9, stk. 5, og
            
            
               ud fra følgende betragtninger:
            
            
               (1)I forordning (EU) nr. 692/2011 fastsættes fremsendelsesfristerne for europæiske statistikker om turisme.
            
            
               (2)Aktualitet er en væsentlig faktor for officielle statistikkers kvalitet, og den tekniske udvikling gør det muligt for statistikmyndighederne at producere data hurtigere. Fremsendelsesfristerne for månedlige data om turistindlogeringsvirksomheders belægning bør derfor forkortes under hensyntagen til eksisterende praksis for dataindsamling i medlemsstaterne.
            
            
               (3)Bekæmpelse af sæsonafhængighed er fortsat en meget vigtig foranstaltning for offentlige myndigheder og økonomiske aktører inden for turisme på nationalt og regionalt plan samt på destinationsplan. Derfor bør månedlige data om overnatninger i turistindlogeringsvirksomheder fremsendes på regionalt plan.
            
            
               (4)Turisme er et af de økonomiske områder, der indebærer både muligheder og udfordringer for europæiske større byer, og en måling af turismens relevans for de enkelte byers udvikling bidrager til benchmarking, analyse og udformning af relevante udviklingsstrategier. Derfor bør der fremsendes data om overnatninger i turistindlogeringsvirksomheder i større eller turismeintensive byer.
            
            
               (5)Turisme er en vigtig bidragyder til den blå økonomi med et stort potentiale for bæredygtig beskæftigelse og vækst, og kystturisme kan analyseres bedre med hensyn til forskellige grader af urbanisering af området. Derfor bør der fremsendes data om overnatninger i turistindlogeringsvirksomheder med en fælles analyse af den kyst- eller ikkekystmæssige karakter og urbaniseringsgraden.
            
            
               (6)Turisme er en økonomisk aktivitet, hvor beslutninger om udbud og efterspørgsel ofte træffes på destinationsplan, ud over niveauet for de NUTS 2-regioner, for hvilke der foreligger data i henhold til forordning (EU) nr. 692/2011. Derfor bør månedlige data om overnatninger i turistindlogeringsvirksomheder fremsendes på niveau for NUTS 3-regioner.
            
            
               (7)Europa-Parlamentets og Rådets direktiv (EU) 2015/2302 af 25. november 2015 om pakkerejser og sammensatte rejsearrangementer
                  3
                finder anvendelse på pakkerejser, der udbydes til salg eller sælges af erhvervsdrivende til rejsende, og på sammensatte rejsearrangementer, der formidles af erhvervsdrivende til rejsende.
            
            
               (8)Udbud og anvendelse af indlogerings- og transporttjenester gennem onlineplatforme kan give kunderne et større udvalg og skabe nye iværksættermuligheder for virksomheder og borgere, hvilket har positive og negative sideeffekter; og fænomenet kan måles ud fra et efterspørgselsmæssigt perspektiv ved hjælp af rammerne for europæiske statistikker om turisme. Derfor bør variablerne og opdelingerne for turismerejser tilpasses.
            
         
         
            
               (9)Forordning (EU) nr. 692/2011 bør derfor ændres, uden at medlemsstaterne og respondenterne pålægges betydelige yderligere administrative byrder —
            
            
               VEDTAGET DENNE FORORDNING:
            
            
               Artikel 1
            
            
               I forordning (EU) nr. 692/2011 foretages følgende ændringer:
            
            
               1)Artikel 9, stk. 4, affattes således:
            
            
               "4.
                     Medlemsstaterne fremsender:
            
            
               a)de validerede årlige data, der er omhandlet i afsnit 1 og 2 i bilag I, senest seks måneder efter udgangen af referenceperioden, medmindre andet er fastsat i bilag I
            
            
               b)de validerede månedlige data, der er omhandlet i afsnit 2 i bilag I, senest otte uger efter udgangen af referenceperioderne for referenceårene 2020 og 2021 og senest seks uger efter udgangen af referenceperioden fra og med referenceåret 2022
            
            
               c)de validerede data, der er omhandlet i afsnit 4 i bilag I, senest ni måneder efter udgangen af referenceperioden, hvis den pågældende medlemsstat har valgt at fremsende disse
            
            
               d)de validerede data, der er omhandlet i bilag II, senest seks måneder efter udgangen af referenceperioden."
            
            
               2)I bilag I foretages følgende ændringer:  
            
            
               a) I afsnit 2, litra "A. Variabler og opdelinger, der skal indberettes på årsbasis" foretages følgende ændringer:
            
            
               i) Den første række i tabellen under "1) På regionalt NUTS-niveau 2 og på nationalt niveau" affattes således:
            
            
               "
            
            
                     
                        Type indlogering
                     
                  
                  
                     
                        Variabler
                     
                  
                  
                     
                        Opdelinger
                     
                  
               
                     
                        I alt (alle typer turistindlogeringsvirksomheder)
                     
                  
                  
                     
                        Antal overnatninger af hjemmehørende i turistindlogeringsvirksomheder
                     
                     
                        Antal overnatninger af ikke-hjemmehørende i turistindlogeringsvirksomheder
                     
                  
                  
                     
                        Type lokalitet a) og b)
                     
                     
                        NUTS 3-regioner
                     
                     
                        Måneder i referenceåret [frivilligt, hvis NUTS 2-niveauet omfatter hele medlemsstaten]
                     
                     
                  
               
               ".
            
            
               ii) I tabellen "2) På nationalt niveau" tilføjes følgende række øverst:
            
            
               "
            
            
                     
                        Type indlogering
                     
                  
                  
                     
                        Variabler
                     
                  
                  
                     
                        Opdelinger
                     
                  
               
                     
                        I alt (alle typer turistindlogeringsvirksomheder)
                     
                  
                  
                     
                        Antal overnatninger af hjemmehørende i turistindlogeringsvirksomheder
                     
                     
                        Antal overnatninger af ikke-hjemmehørende i turistindlogeringsvirksomheder
                     
                  
                  
                     
                        Type lokalitet a) kombineret med type lokalitet b)
                     
                     
                        Større byer
                     
                     
                  
               
               ".
            
         
         
            
               b) Litra "D. Hurtige nøgleindikatorer" udgår.
            
            
               c) I afsnit 3 tilføjes følgende som litra F:
            
            
               "F. Større byer
            
            
               De større byer, for hvilke der skal fremsendes data, skal være i overensstemmelse med artikel 4b, stk. 3, i forordning (EF) nr. 1059/2003, og de skal mindst omfatte:
            
            
               –de større byer, som tilsammen tegner sig for 90 % af de årlige overnatninger i turistindlogeringsfaciliteter i større byer i landet
            
            
               –hovedstaden
            
            
               –alle større byer med 200 000 indbyggere eller derover.
            
            
               Med henblik herpå er større byer de lokale administrative enheder, hvor mindst 50 % af befolkningen bor i bymæssige centre; et bymæssigt centrum er en klynge af sammenhængende kvadratceller på 1 x 1 km med en tæthed på mindst 1 500 indbyggere pr. km² og en befolkning på tilsammen mindst 50 000 indbyggere. Kommissionen (Eurostat) ajourfører sammen med medlemsstaterne regelmæssigt listen over større byer. Medlemsstaterne fremsender dataene for den seneste liste over større byer, der er tilgængelig den 31. december i referenceåret." 
            
            
               3)I bilag II, afsnit 2, litra "A. Variabler, der skal indberettes", affattes række 8-15 i tabellen således:
            
            
               "
            
            
                     
                  
                  
                     
                        Variabler
                     
                  
                  
                     
                        Kategorier, der skal indberettes
                     
                  
                  
                     
                        Hyppighed
                     
                  
               
                     
                        8.
                     
                  
                  
                     
                        Hovedtransportmiddel
                     
                  
                  
                     
                        a)
                              Fly (rutefly, charterfly eller andre luftfartstjenester)
                     
                     
                        b)
                              Transportmiddel til vands (f.eks. passagerskibe og -færger, krydstogtskibe, lystfartøj, lejet fartøj)
                     
                     
                        c)
                              Jernbane
                     
                     
                        d)
                              Bus, rutebil (med eller uden fast køreplan)
                     
                     
                        d1) [valgfrit] bus eller rutebil med fast køreplan
                     
                     
                        d2) [valgfrit] bus eller rutebil uden fast køreplan
                     
                     
                        e)
                              Privat motorkøretøj (som ejes eller leases, herunder venners/families bil)
                     
                     
                        f)
                              Lejet motorkøretøj (herunder samkørsels- eller delebilplatforme)
                     
                     
                        g)
                              Andet (f.eks. cykel)
                     
                  
                  
                     
                        Årligt
                     
                  
               
                     
                        9.
                     
                  
                  
                     
                        Hovedindlogering
                     
                  
                  
                     
                        a)
                              Lejet indlogering: hoteller og lignende overnatningsfaciliteter
                     
                     
                        b)
                              Lejet indlogering: campingpladser (ikke til fast beboelse)
                     
                     
                        c)
                              Lejet indlogering: f.eks. hus, villa, lejlighed; lejet værelse/lejede værelser i en bolig
                     
                     
                        d)
                              Lejet indlogering: anden lejet indlogering (f.eks. vandrerhjem, marinaer, sundhedsinstitutioner)
                     
                     
                        e)
                              Ikke-lejet indlogering: egen feriebolig
                     
                     
                        f)
                              Ikke-lejet indlogering: indlogering uden vederlag hos familie eller venner
                     
                     
                        g)
                              Ikke-lejet indlogering: anden ikke-lejet indlogering
                     
                  
                  
                     
                        Årligt
                     
                  
               
                     
                        10.
                     
                  
                  
                     
                        Bestilling af rejsen: internetbestilling af hovedindlogeringen
                     
                  
                  
                     
                        a) Ja
                     
                     
                        b) Nej
                     
                  
                  
                     
                        Hvert tredje år
                     
                  
               
                     
                        11.
                     
                  
                  
                     
                        Bestilling af rejsen: bestillingskanal for hovedindlogeringen
                     
                  
                  
                     
                        a) Direkte hos indlogeringsudbyderen
                     
                     
                        b) Gennem et rejsebureau, en turarrangør, en portal eller et bureau for kortidsudlejning af ejendomme eller ferieudlejning med liste over flere indlogeringsudbydere
                     
                     
                        c) Det var ikke nødvendigt at bestille
                     
                  
                  
                     
                        Hvert tredje år
                     
                  
               
                     
                        11a.
                     
                  
                  
                     
                        [Kun for rejser med indlogering, der er bestilt ved hjælp af internettet gennem et rejsebureau, en turarrangør, en portal eller et bureau for kortidsudlejning af ejendomme eller ferieudlejning; kun for rejser med hovedindlogeringen "lejet indlogering: f.eks. hus, villa, lejlighed; lejet værelse/lejede værelser i en bolig]
                     
                     
                        Bestilling af hovedindlogeringen via et websted eller en app som f.eks. Airbnb, Booking.com, Expedia, HomeAway
                     
                  
                  
                     
                     
                     
                     
                     
                     
                     
                     
                     
                     
                     
                        a) Ja
                     
                     
                        b) Nej
                     
                  
                  
                     
                        Hvert tredje år
                     
                  
               
                     
                        12.
                     
                  
                  
                     
                        Bestilling af rejsen: internetbestilling af hovedtransportmidlet
                     
                  
                  
                     
                        a) Ja
                     
                     
                        b) Nej
                     
                  
                  
                     
                        Hvert tredje år
                     
                  
               
                     
                        13.
                     
                  
                  
                     
                        Bestilling af rejsen: bestillingskanal for hovedtransportmidlet
                     
                  
                  
                     
                        a) Direkte hos transportudbyderen
                     
                     
                        b) Gennem et rejsebureau, en turarrangør, portal
                     
                     
                        c) Det var ikke nødvendigt at bestille
                     
                  
                  
                     
                        Hvert tredje år
                     
                  
               
                     
                        13a.
                     
                  
                  
                     
                        [Valgfrit] [Kun for rejser med transport bestilt ved hjælp af internettet gennem et rejsebureau, en turarrangør, portal]
                     
                     
                        Bestilling af hovedtransportmidlet via et websted eller en app som f.eks. BlaBlaCar
                     
                  
                  
                     
                     
                     
                     
                     
                        a) Ja
                     
                     
                        b) Nej
                     
                  
                  
                     
                        Hvert tredje år
                     
                  
               
                     
                        14.
                     
                  
                  
                     
                        Bestilling af rejsen: pakkerejse
                     
                     
                  
                  
                     
                        a) Ja
                     
                     
                        b) Nej
                     
                  
                  
                     
                        Hvert tredje år
                     
                  
               
                     
                        15.
                     
                  
                  
                     
                        Bestilling af rejsen: internetbestilling af pakken
                     
                  
                  
                     
                        a) Ja
                     
                     
                        b) Nej
                     
                  
                  
                     
                        Hvert tredje år
                     
                  
               
                     
                        15a.
                     
                  
                  
                     
                        Pakkeudgifter afholdt af den enkelte turist under rejsen
                     
                  
                  
                     
                  
                  
                     
                        Årligt
                     
                  
               
               ".
            
            
               Artikel 2 
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2020.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 1.8.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EUT L 192 af 22.7.2011, s. 17. 
               
               
                  
                     (2)
                  
                        EUT L 192 af 6.7.2011, s. 17. 
               
               
                  
                     (3)
                  
                        EUT L 326 af 11.12.2015, s. 1.